মাদক খায়িয়ে যুবতীকে গণধর্ষণ! অভিযোগ অস্বীকার হোটেল কর্তৃপক্ষের

বাঁকুড়া: হোটেলের মধ্যে মাদক খায়িয়ে যুবতীকে গণধর্ষণ (Gang Rape)। ঘটনা বাঁকুড়া (Bankura) জেলার বিহারীনাথের। যদিও এই অভিযোগ অস্বীকার করেছে হোটেল (Hotel) কর্তৃপক্ষ। তবে পাহাড়ে বেড়াতে গিয়ে দুর্গাপুরের তরুণীকে গণধর্ষণের ঘটনা সামনে আসতেই তোলপাড় শুরু হয়েছে বাঁকুড়ার বিহারীনাথ পাহাড়ে (Biharinath Hill)। যদিও এই ঘটনায় যে হোটেলের নাম উঠে আসছে সেই হোটেলের কর্তৃপক্ষ এই ধরনের কোনও ঘটনার কথা জানা নেই বলেই দাবী করেছে।

পুলিশ সূত্রে জানা গিয়েছে, আসানসোলের চার তরুণী চার বন্ধুর সঙ্গে বৃহস্পতিবার বিহারীনাথ পাহাড়ে বেড়াতে যায়। সেখানেই ওই তরুণীকে মাদক খাইয়ে গনধর্ষণ করা হয় বলে অভিযোগ। পরিবারের অভিযোগে নাম জড়িয়েছে বিহারীনাথ পাহাড়ের একটি হোটেলের।

আরও পড়ুন: স্যালাইন হাতে মাধ্যমিকে অঙ্ক পরীক্ষা ছাত্রীর

যদিও ‘বিহারীনাথ অতিথি নিবাস’ নামের সেই হোটেল কর্তৃপক্ষ এই ধরনের কোনও ঘটনার কথা মানতে নারাজ। একই সঙ্গে তাঁদের দাবী তাঁরা হোটেলে আসা অতিথিদের তথ্য সম্বলিত নথি জমা দেওয়ার পরই হোটেল ভাড়া দেন। গত কয়েকদিনে এই ধরনের কোনো অতিথি তাঁদের হোটেলে যায়নি।